KOMMISSIONENS FORORDNING (EF) Nr. 1043/97 af 10. juni 1997 om undtagelse fra visse bestemmelser i forordning (EØF) nr. 1725/79 for så vidt angår kontrol af tilstedeværelse af visse produkter i det anvendte skummetmælkspulver

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 10, stk. 3, og

ud fra følgende betragtninger:

I Kommissionens forordning (EØF) nr. 1725/79 af 26. juli 1979 om nærmere regler for støtte til skummetmælk, der forarbejdes til foderblandinger, og til skummetmælkspulver især til kalvefoder (3), senest ændret ved forordning (EF) nr. 83/96 (4), er det fastsat, at tilstedeværelsen af visse produkter i det uforarbejdede eller iblandede skummetmælkspulver udelukker, at der kan ydes støtte, således at der ikke kan ydes støtte til skummetmælkspulver, hvis pris er blevet nedsat, eller hvortil der er ydet støtte i henhold til følgende bestemmelser:

- Kommissionens forordning (EØF) nr. 368/77 af 23. februar 1977 om salg ved licitation af skummetmælkspulver til svine- og fjerkræfoder (5), senest ændret ved forordning (EF) nr. 1802/95 (6)

- Kommissionens forordning (EØF) nr. 443/77 af 2. marts 1977 om salg til fastsat pris af skummetmælkspulver til svine- og fjerkræfoder og om ændring af forordning (EØF) nr. 1687/76 og (EØF) nr. 368/77 (7), senest ændret ved forordning (EF) nr. 1802/95

- Kommissionens forordning (EØF) nr. 1844/77 af 10. august 1977 om ydelse ved licitation af en særlig støtte til skummetmælkspulver bestemt til foder til andre dyr end unge kalve (8), senest ændret ved forordning (EØF) nr. 1756/93 (9);

anvendelsen af forordning (EØF) nr. 1844/77 har været suspenderet siden august 1985; endvidere har salget i henhold til forordning (EØF) nr. 368/77 og (EØF) nr. 443/77 været indstillet i nogen tid; det forekommer derfor muligt indtil videre at give afkald på kontrollen af tilstedeværelsen af de pågældende produkter i skummetmælkspulver, der er denatureret eller forarbejdet til foderstoffer i henhold til forordning (EØF) nr. 1725/79;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

1. Fra ikrafttrædelsesdatoen for denne forordning finder følgende bestemmelser i forordning (EØF) nr. 1725/79 ikke anvendelse:

a) artikel 4, stk. 1, litra d), og

b) artikel 10, stk. 2, litra a), sidste afsnit, for så vidt angår formalet korn, formalede foderkager, formalede foderkager og/eller mel af tørrede og affedtede frø af raps og/eller rybs, mel af hø og/eller halm og andre vegetabilske produkter bestemt til foder.

2. I den i stk. 1 nævnte periode udfyldes følgende rubrikker i de i bilagene til forordning (EØF) nr. 1725/79 anførte skemaer ikke:

a) i det i bilag I anførte analyseskema:

rubrikkerne i afsnit A 2, litra b), f), g), h) og i)

b) i det i bilag II anførte kontrolskema:

rubrikkerne i afsnit B 1.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 206 af 16. 8. 1996, s. 21.

(3) EFT nr. L 199 af 7. 8. 1979, s. 1.

(4) EFT nr. L 17 af 23. 1. 1996, s. 3.

(5) EFT nr. L 52 af 24. 2. 1977, s. 19.

(6) EFT nr. L 174 af 26. 7. 1995, s. 27.

(7) EFT nr. L 58 af 3. 3. 1977, s. 16.

(8) EFT nr. L 205 af 11. 8. 1977, s. 11.

(9) EFT nr. L 161 af 2. 7. 1993, s. 48.